Daniel Herskedal

Daniel Herskedal (født 2. april 1982 i Molde) er en norsk jazzmusiker som spiller tuba. Han har spilt sammen med en rekke besetninger og deltatt på flere plateutgivelser. Herskedal blir av noen ansett som et av landets fremste talent innen jazztubaismen, samt for å kombinere flere musikkformer. 

Som gutt spilte Daniel Herskedal valthorn men gikk over til brorens tuba.  Videre gikk han skole i Storyville Jazz Club, på musikklinja ved Molde videregående skole i årene 1998–2001, og ble med på flere plater med hjembyens Dixi før flytting til Trondheim og bachelor-grad ved Jazzlinja (NTNU) (2006), og senere mastergrad i jazztubaisme ved Rhythm Music Conservatory (RMC) i København (2008). Han skrev der avhandling om joik og jazz, samt utferdiget orkesterverket A sacred narrative som ble fremført i Kong Haakon kirke, Norges sjømannskirke i byen (2007). I studietiden var han i Trondheim Jazzorkester ved flere anledninger, og i København spilte han i professor Django Bates sitt studentorkester, stoRMChaser. Han har også arbeidet som fylkesmusiker i Nord-Trøndelag.

Han har gitt ut plate med trioen Listen! (etablert 2002) der Bendik Giske spiller saksofon og Espen Berg piano. I trioen Kaktusch har han med seg Anton Eger på trommer og Marius Neset på saksofon. I Quintus Big Band (etablert 2007)  spiller han med nevnte Giske saksofon, medtubaist Kristoffer Lo, Ingrid Bergene Fosaa horn, Morten Schrøder og Bjørn Erik Heggli trompet, samt perkusjonistene Frode Fjellheim/Stian Lundberg og Elisabeth Fossan trombone. Kvartetten Bat Band har i tillegg Hayden Powell trompet, Steinar Nickelsen orgel og Lasse Ehn trommer. Med Ehn er han i kvartetten BrassBoost sammen med Stefan Ringive trombone og Anders Bast saksofon. Nevnte Powell, Erik Johannessen (1975) trombone og
Erik Nylander trommer utgjorde kvartetten Magic Pocket som bidro ved Nattjazz og Moldejazz (2004). Han skrev musikken til kortfilmen The end (2008) av Bendik Kaltenborn. 

Han vant Spellemannprisen 2020 i klassen TONOs komponistpris for Call for Winter I 2022 ga han ut albumet Out of the Fog sammen med Emilie Nicolas. For albumet ble de nominert til Spellemannprisen 2022 i klassen alternativ pop/rock, mens Herskedal i tillegg ble nominert i klassen årets internasjonale suksess.

Diskografi 
 City Stories (, NORCD / Musikkoperatørene - NORCD1094)
 Neck of the Woods (, Edition Records)
 Slow Eastbound Train (, Edition Records)
 The Roc (, Edition Records)
 Voyager (, Edition Records)
 Lååje – Dawn (, Vuelie) sammen med Marja Mortensson
 Call for Winter (, Edition Records)
 Dessert Lighthouse (, NXN Recordings) – sammen med Magnus Moksnes Myhre
 Harbour (, Edition Records) – sammen med Eyolf Dale og Helge Norbakken
 9/12 (, E2 Music) – Musikk til podkast
 Out of the Fog (, E2 Music) – sammen med Emilie Nicolas

Utmerkelser 
 Getxco internasjonale jazzkonkurranse, juryens solistpris (2004)
 Hoeillart internasjonale jazzcontest, juryens 1. pris med Listen! (2004)
 GNIST mørestipend, Sparebanken Møre  (2007)
 Årets studentlegat, Rytmisk musikkonservatorium i København (2007)
 JazzTalent-prisen ved Moldejazz, Midt-Norsk Jazzsenter and Sparebank1 SMN (2008)
 TÆL-stipendet, Sparebank1 SMN (2008)
 JazZtipendiat (w/ Magic Pocket) of the year, chosen by Moldejazz, Midt-norsk Jazzsenter                                                                                                og Sparebank1 (2009)
 Gullnominasjon (The End, Visueltdagene)
 Gullnominasjon (The End), Kolla! (SE)
 Nominert til Spellemannprisen 2012 i åpen klasse for Neck Of the Woods (sammen med Marius Neset)
 Nominert til Folkelarmprisen 2020 i open klasse for Lååje – Dawn (sammen med Marja Mortensson)
 Vinner av Spellemannprisen 2020 i klassen TONOs komponistpris for Call for Winter
 Nominert til årets verk fra Norsk Komponistforening i 2022 for Call For Winter
 Nominert til Spellemannprisen 2022 i klassen alternativ pop/rock for Out of the Fog (sammen med Emilie Nicolas)
 Nominert til Spellemannprisen 2022 i klassen årets internasjonale suksess

Referanser

Eksterne lenker 
 

Jazztubaister
Norske jazzkomponister
Personer fra Molde kommune
Vinnere av Spellemannprisen